Το 2ο Δ.Σ Νέας Ερυθραίας τιμήθηκε με δύο Εθνικές Ετικέτες Ποιότητας  για τα έργα etwinning  "Electronic Waste Around Us" και " Make Cultural Heritage part of our Future" τα οποία υλοποιήθηκαν κατά την σχολική χρονιά 2018-2019 από τα τμήματα Στ1 και Στ2 μέσα από το μάθημα των Τ.Π.Ε.

To eTwinning είναι μια πρωτοβουλία της Ευρωπαϊκής Επιτροπής που έχει ως στόχο να ενθαρρύνει τα σχολεία στην Ευρώπη να αναπτύξουν συνεργασίες κάνοντας χρήση των Τεχνολογιών της Πληροφορικής και της Επικοινωνίας (ΤΠΕ) ενώ τους παρέχει την κατάλληλη υποδομή (διαδικτυακά εργαλεία και υπηρεσίες, γενικότερη υποστήριξη). Έτσι, οι εκπαιδευτικοί που είναι γραμμένοι στη δράση eTwinning μπορούν να συνεργαστούν με συναδέλφους τους από άλλες ευρωπαϊκές χώρες για να αναπτύξουν εκπαιδευτικά προγράμματα σε οποιαδήποτε θεματική αυτοί επιθυμούν.

H Εθνική Ετικέτα Ποιότητας απονέμεται στα έργα eTwinning που κατάφεραν να φτάσουν σε υψηλό επίπεδο ποιότητας πληρώντας μια σειρά από κριτήρια που έχουν τεθεί από την Κεντρική Υπηρεσία Υποστήριξης σε συνεργασία με τις αντίστοιχες Εθνικές Υπηρεσίες Υποστήριξης της δράσης. Η ετικέτα ποιότητας είναι η απτή αναγνώριση στους εκπαιδευτικούς, μαθητές και τα σχολεία για το υψηλό επίπεδο των eTwinning δραστηριοτήτων τους. Στους μαθητές, προσφέρει μία ενίσχυση στην προσπάθειά τους, και στο σχολείο γενικότερα, μία δημόσια επιβεβαίωση της δέσμευσής του για την ποιότητα και την ειλικρίνεια σε μία Ευρωπαϊκή συνεργασία.

Συγχαρητήρια σε όλους τους μαθητές και μαθήτριες που πήραν μέρος στις δράσεις αυτές.

Σύνδεσμοι των δράσεων:

* Έργο E-Waste Around Us: <https://blogs.e-me.edu.gr/hive-e-waste/>
* Έργο  Make Cultural Heritage part of our Future;  [https://tinyurl.com/y6c8lx3j](https://sites.google.com/view/2-3dim-erythraia/%CE%B4%CF%81%CE%AC%CF%83%CE%B5%CE%B9%CF%82/make-cultural-heritage-part-of-our-future)